stanford-oval/wikipedia huggingface dataset:
Indica
Aiheesta muualla

Wikimedia Commonsissa on kuvia tai muita tiedostoja aiheesta .
Keijukaisrokkia soittava Indica löi läpi 20 vuotta sitten Ylen Elävän arkiston juttu sisältää videonäytteitä yhtyeen uralta.
Indica
| --- | --- |
Albumit:   Ikuinen virta  Tuuliset tienoot  Kadonnut puutarha  Valoissa  A Way Away  Akvaario  Shine 
Kokoelmat:  Pahinta tänään -kokoelma
Singlet:   ”Scarlett”  ”Ikuinen virta”  ”Vettä vasten”  ”Ihmisen lento”  ”Vuorien taa”  ”Pidä kädestä” (Promosingle)  ”Niin tuleni teen” (Promosingle)  ”Linnansa vanki”  ”Noita”  ”Ulkona”  ”Pahinta tänään”  ”Valoissa”  ”10 h myöhässä”  ”Valokeilojen vampyyri”  ”Murheiden maa”  ”In Passing”  ”Islands of Light”  ”Precious Dark”  ”Älä kanna pelkoa”  ”A Definite Maybe”  ”Suunta on vain ylöspäin”  ”Vuonna 95”  ”Savuna ilmaan” 
Musiikkivideot:   Scarlett  Ikuinen virta  Vuorien taa  Pidä kädestä  Linnansa vanki  Pahinta tänään  Valoissa  10 h myöhässä  Valokeilojen vampyyri  Straight and Arrow  In Passing (Alternate Version)  In Passing  Islands of Light  Precious Dark  Älä kanna pelkoa  Suunta on vain ylöspäin
Elle-pronomini

Elle (ääntämys espanjaksi [ˈeʎe], monikossa elles) on espanjan kielessä esiintyvä sukupuolineutraali yksikön kolmannen persoonan pronomini. Se on vaihtoehto espanjan sukupuolittuneille pronomineille él (miehille) ja ella (naisille).
Perinteisesti espanjassa on käytetty merkkejä @ tai x kuvaamaan sukupuolineutraalia ilmaisua ja sanoissa kuten esim. todxs ('kaikki'). Vokaalin E katsottiin oleva näitä luonnollisempi vaihtoehto.
Lokakuussa 2020 Real Academia Española (RAE) lisäsi pronominin ns. Observatorio de Palabras -listalleen, johon lisätään merkittäviä espanjan kielen uudissanoja, mutta joita ei vielä kuitenkaan ole otettu osaksi virallista sanakirjaa. RAE poisti pronominin listaltaan melko nopeasti sen aiheutettua hämmennystä.
Negative

| Negative |
| --- | --- |
 Negative Bochumissa, Saksassa lokakuussa 2010
Tiedot
Toiminnassa:  1997–2013 (tauolla)
Tyylilaji:  hard rock, glam rock
Kotipaikka:  Tampere, Suomi
Laulukieli:  englanti
Jäsenet:  Jonne Aaron   Antti Anatomy   Jay Slammer   Mr. Snack   Hata Salmi  
Entiset jäsenet:  Sir Christus   Larry Love  
Levy-yhtiö:  GBFam Records / Hype Records   (2002–2009)  Warner Music Group   (2009–)
Aiheesta muualla
Kotisivut
Infobox OKNimi-testi OK: 
Negative on suomalainen hard rock -yhtye, jonka perustivat laulaja Jonne Aaron Liimatainen ja rumpali Janne ”Jay Slammer” Heimonen Tampereella vuonna 1997. Myöhemmin kokoonpanoon liittyivät kitaristit Lauri ”Larry Love” Markkula ja Jukka ”Sir Christus” Mikkonen sekä basisti Antti ”Anatomy” Aatamila.
Negativen debyyttialbumi War of Love julkaistiin vuonna 2003, ja se myi Suomessa kultaa. Levyn julkaisun jälkeen yhtye esiintyi ensimmäistä kertaa Japanissa. Vuonna 2004 julkaistu Sweet & Deceitful nousi Suomen virallisen albumilistan kärkeen ja myi jälleen kultaa. Levy nousi myös Saksan albumilistalle ja vuonna 2005 Negative kiersi ensimmäistä kertaa Keski-Euroopassa.
Vuonna 2006 julkaistu Anorectic nousi jälleen Suomen albumilistan kärkeen ja pääsi listoille myös Saksassa. Samana vuonna Negative esiintyi ensimmäistä kertaa Venäjällä ja vuotta myöhemmin Kiinassa. Yhtyeen neljäs studioalbumi Karma Killer julkaistiin vuonna 2008, jonka jälkeen Negative aloitti mittavan Euroopan-kiertueen. Vuonna 2010 yhtye julkaisi viidennen studioalbuminsa Neon. Jonne Aaronin siirryttyä soolouralle Negative on ollut tauolla vuodesta 2013 lähtien.
Negative on saanut uransa aikana viisi Emma-ehdokkuutta, ja heidät valittiin vuoden 2007 parhaaksi suomalaiseksi yhtyeeksi MTV Europe Music Awards -palkintogaalassa. Kaikkiaan yhtyeen levyjä on myyty Suomessa yli 100 000 kappaletta.
Historia > Perustaminen ja läpimurto (1997–2005)

Negativen perustivat laulaja Jonne Aaron Liimatainen ja rumpali Janne ”Jay Slammer” Heimonen Tesoman yläasteella Tampereella vuonna 1997. Myöhemmin kokoonpanoon liittyivät kitaristit Lauri ”Larry Love” Markkula ja Jukka ”Sir Christus” Mikkonen sekä basisti Antti ”Anatomy” Aatamila. Negativen managerina toimi Jonne Aaronin vanhempi veli Tommi Liimatainen. Vuonna 2002 Negative solmi levytyssopimuksen tamperelaisen GBFam Recordsin kanssa.
Yhtye julkaisi maaliskuussa 2003 debyyttialbuminsa War of Love. Se nousi Suomen virallisen albumilistan viidenneksi ja myi kultaa. Kappale ”The Moment of Our Love” nousi myös Suomen singlelistan kärkeen ja myi kultaa. Levyn julkaisun jälkeen yhtyeeseen liittyi kosketinsoittaja Janne ”Mr. Snack” Kokkonen. War of Love sai ristiriitaisen vastaanoton kriitikoilta. Desibeli.netin arviossa todettiin, että ”War of Love on sujuvasti kuunneltavaa musiikkia, jossa ei kuitenkaan ole riittävästi syvyyttä, jotta se jaksaisi nostattaa sen suurempaa intoa”. Tästä huolimatta Negative oli ehdolla vuoden 2003 pop/rock-tulokkaaksi ja War of Love vuoden debyyttialbumiksi Emma-gaalassa. Huhtikuussa 2004 yhtye esiintyi ensimmäistä kertaa Japanissa.
Negativen toinen albumi Sweet & Deceitful julkaistiin syyskuussa 2004. Levy nousi Suomen albumilistan kärkeen ja myi kultaa. Kolme levyn viidestä singlestä nousi Suomen singlelistan kärkeen. ”Frozen to Lose It All” -single ylitti myös kultarajan. Sweet & Deceitful sai edeltäjäänsä paremman vastaanoton kriitikoilta. Soundin arviossa todettiin, että levy on ”kappalemateriaaliltaan tasavahvempi kokonaisuus, josta löytyy hittipotentiaalia edeltäjäänsä enemmän”. Sweet & Deceitful oli myöhemmin ehdolla vuoden 2004 rock-albumiksi Emma-gaalassa.
Tammikuussa 2005 Negative aloitti ensimmäisen Japanin-kiertueensa. Yhtye esiintyi myös Hartwall Areenalla Yhteinen ASIA -hyväntekeväisyyskonsertissa yhdessä HIMin, The Rasmuksen, The 69 Eyesin ja Apocalyptican kanssa. Toukokuussa Sweet and Deceitful julkaistiin Keski-Euroopassa Roadrunner Recordsin kautta, ja se nousi Saksan albumilistan sijalle 55. Levyn kansainvälinen painos sisälsi myös kappaleen ”The Moment of Our Love”, joka nousi Saksan singlelistan sijalle 28. Sen lisäksi singlet ”Frozen to Lose It All” ja ”In My Heaven” nousivat listalle Saksassa. Negative esiintyi kesällä 2005 ensimmäistä kertaa Saksassa ja Sveitsissä, ja syksyllä yhtye aloitti Saksan-kiertueen.
Historia > Kansainvälinen menestys (2006–2012)

Helmikuussa 2006 Negative aloitti Euroopan-kiertueen HIMin ja The Rasmuksen kanssa. Negativen kolmas albumi Anorectic julkaistiin syyskuussa 2006, ja se nousi Suomen albumilistan kärkeen. Keski-Euroopassa levy julkaistiin jälleen Roadrunner Recordsin kautta, ja se nousi Saksan albumilistan sijalle 36. Kaksi levyn kolmesta singlestä nousi listan kärkeen Suomessa, ja ”Planet of the Sun” kapusi myös Saksassa sijalle 84. Anorectic sai kriitikoilta positiivisia arvosteluja. Muun muassa Soundissa todettiin, että Anorectic on ”kappaleiltaan selvästi yhtyeen laadukkain levy”. Levyn julkaisun jälkeen Negative esiintyi ensimmäistä kertaa Pietarissa ja Moskovassa, jonka jälkeen yhtye aloitti kiertueen Keski-Euroopassa.
Negative, Jann Wilde ja Dead By Gun julkaisivat syyskuussa 2007 cover-version Queenin kappaleesta ”Too Much Love Will Kill You”. Lokakuussa Negative kiersi ensimmäistä kertaa Kiinassa, ja marraskuussa heidät valittiin parhaaksi suomalaiseksi yhtyeeksi MTV Europe Music Awards -palkintogaalassa.
Negative julkaisi tammikuussa 2008 DVD:n In the Eye of the Hurricane, joka myi Suomessa kultaa. Yhtyeen kotisivuilla tiedotettiin myös, että kitaristi Sir Christus oli erotettu Negativesta. Yhtyeen julkaisi toukokuussa neljännen albuminsa Karma Killer, joka nousi Suomen albumilistan kolmanneksi. Kansainvälisesti levy julkaistiin syyskuussa Edel Musicin kautta. Single ”Won't Let Go” myi Suomessa kultaa. Karma Killer sai positiivisen vastaanoton kriitikoilta, mutta sitä myös kritisoitiin ”varman päälle pelaamisesta”. Kesällä 2008 yhtyeessä toimi väliaikaisena kitaristina Tuomas ”Gary” Keskinen. Syksyllä yhtye aloitti mittavan Euroopan-kiertueen, joka käsitti 17 maata. Emma-gaalassa Negative oli ehdolla vuoden 2008 kotimaiseksi artistiksi ja In the Eye of the Hurricane vuoden kotimaiseksi DVD:ksi.
Negative julkaisi kesäkuussa 2009 kokoelmalevyn God Likes Your Style, joka nousi Suomen albumilistan kolmanneksi. Syksyllä yhtye solmi uuden kansainvälisen levytyssopimuksen Warner Musicin kanssa ja aloitti seuraavan albuminsa äänitykset Los Angelesissa. Negative julkaisi viidennen studioalbuminsa Neon kesäkuussa 2010. Levy nousi Suomen albumilistan toiselle sijalle. Neon sai positiivisen vastaanoton kriitikoilta. Rumba antoi levylle arviossaan neljä tähteä viidestä. Negative esiintyi toukokuussa 2011 ensimmäistä kertaa Meksikossa. Tämän jälkeen kitaristi Larry Love ilmoitti jättävänsä yhtyeen. Hänet korvasi Hannu ”Hata” Salmi. Marraskuussa 2011 Negative joutui perumaan konserttejaan Jonne Aaronin jouduttua umpisuolileikkaukseen.
Negative aloitti uuden albumin valmistelut vuonna 2012, kunnes Jonne Aaron laittoi yhtyeen tauolle keskittyäkseen soolouraansa.
Historia > Tauko (2013–)

Negative on ollut tauolla vuodesta 2013 lähtien. Yhtye soitti viimeisen konserttinsa 15. maaliskuuta 2013 Salossa. Jonne Aaron on sittemmin keskittynyt soolouraansa, ja hän on julkaissut kolme studioalbumia. Mr. Snack soittaa myös hänen taustayhtyeessään.
Joulukuussa 2017 Sir Christus kuoli 39-vuotiaana.
Negative soitti Jonne Aaronin 40v- juhlakeikalla Tampereen Pakkahuoneella 17. helmikuuta 2024 pitkän tauon jälkeen.
Musiikkityyli

Negativen musiikkia on kuvailtu glam rockiksi ja hard rockiksi. Yhtye on kuvaillut musiikkityyliään ”tunteikkaaksi rock and rolliksi”. Negativen suurimpiin vaikutteisiin kuuluvat Guns N' Roses, Aerosmith, Mötley Crüe ja Nirvana. Negativea verrattiin 2000-luvun alussa mediassa usein HIM-yhtyeeseen.
Kokoonpano > Nykyiset jäsenet

Jonne Aaron Liimatainen – laulu
Antti ”Anatomy” Aatamila – basso
Janne ”Jay Slammer” Heimonen – rummut
Janne ”Mr. Snack” Kokkonen – kosketinsoittimet
Hannu ”Hata” Salmi - kitara
Kokoonpano > Entiset jäsenet

Jukka ”Sir Christus” Mikkonen – kitara
Lauri ”Larry Love” Markkula – kitara
Diskografia > Studioalbumit

War of Love (2003)
Sweet & Deceitful (2004)
Anorectic (2006)
Karma Killer (2008)
Neon (2010)
Aiheesta muualla

Wikimedia Commonsissa on kuvia tai muita tiedostoja aiheesta .
Negativen virallinen sivusto
Negative
| --- | --- |
Albumit:   War of Love  Sweet & Deceitful  Anorectic  Karma Killer  Neon 
Kokoelmat:   God Likes Your Style 
Singlet:   ”The Moment of Our Love”  ”After All”  ”Frozen to Lose It All”  ”In My Heaven”  ”Until You're Mine”  ”About My Sorrow”  ”My My, Hey Hey (Out of the Blue)”  ”Planet of the Sun”  ”Sinner's Night / Misty Morning”  ”Fading Yourself”  ”Too Much Love Will Kill You”  ”Won't Let Go”  ”Giving Up!”  ”Sinä ja minä”  ”End of the Line”  ”Jealous Sky”  ”Believe” 
DVD:t:   In the Eye of the Hurricane 
Musiikkivideot:   ”The Moment of Our Love”  ”Frozen to Lose It All”  ”The Moment of Our Love”  ”Frozen to Lose It All”  ”Planet of the Sun”  ”Sinners Night / Misty Morning”  ”Too Much Love Will Kill You”  ”Won't Let Go”  ”End of the Line”  ”Jealous Sky”  ”Believe”  ”Fucking Worthless”  ”Love That I Lost” 
Negative Hannoverissa Saksassa helmikuussa 2006
Genetiivi

Genetiivi eli omanto on sijamuoto, joka ilmaisee omistajaa. Esimerkkejä genetiivimuotoon taivutetuista sanoista ovat mopon, kukan ja sohvan.
Genetiivi eri kielissä

Genetiivi on hyvin yleinen sijamuoto eri kielissä. Perusmerkityksen ohella sillä on yleensä useita eri käyttötarkoituksia.
Genetiivi eri kielissä > Suomi

Suomessa genetiivin pääte on yksikössä -n ja monikossa -in, -en, -den, -ten tai -tten. Monikossa erotetaan ns. 1. ja 2. genetiivi:
Monikon 1. genetiivi:
-en : Monikon j:n tai lyhyen yksinäisen monikon i:n jäljessä. Esimerkiksi suurien, pienien, kivien.
-den/-tten : I:hin päättyvän pitkän vokaaliaineksen (diftongi, pitkä vokaali tai tavurajainen vokaaliyhtymä) jälkeen. Esimerkiksi maiden/maitten, puiden/puitten.
Monikon 2. genetiivi:
-ten : Yleensä konsonantin jäljessä. Esimerkiksi miesten, tytärten.
-en : I-vartaloisten lyhyen vartalo-i:n jälkeen (ei monikon i). Esimerkiksi ristien, pappien.
-in : Muun lyhyen vokaalin jäljessä. Esimerkiksi opettajain, piispain.
Monikon 1. genetiivin päätteet liittyvät monikon vartaloon (pieni-en, kaloj-en, koiri-en) ja monikon 2. genetiivin päätteet yksikön vartaloon (pata-in, hammas-ten). Muutamat monikon päätteet ovat usein vapaassa vaihtelussa, ja eri murrealueilla suositaan eri päätteitä.
Esimerkkejä:
omena : omenan : omenain ~ omenien ~ omenojen ~ omenoiden: omenoitten
lapsi : lapsen : lasten ~ lapsien
hammas : hampaan : hampaiden ~ hampaitten ~ hammasten
kala : kalan : kalojen ~ kalain.
Suomessa genetiivi ilmaisee hyvin monia eri asioita, joita tärkeimpiä ovat
omistaja (possessiivinen genetiivi)
toiminnan suorittaja (subjektiivinen genetiivi)
toiminnan esine (objektiivinen genetiivi)
kokija, hyötyjä, velvoitettu tms. (datiivinen genetiivi)
futuurista toimintaa (akkusatiivinen genetiivi, vain yksikössä)
Itämerensuomalaisten kielten alkuperäinen akkusatiivi on yksikössä äännehistoriallisista syistä muuttunut täysin genetiivin kaltaiseksi (esimerkiksi ostan auton). Tällainen toiminnan kohdetta ilmaiseva genetiivin näköinen muoto voidaan nykykielen kannalta kuvata genetiiviksi, tai sitten voidaan, kuten suomalaisessa kielioppitraditiossa pitkään, puhua erillisestä genetiiviakkusatiivista.
Suomenkielisiä sanoja, joiden genetiivimuoto on sama kuin sanan nominatiivi: seitsemän, kahdeksan, yhdeksän ja kymmenen.
Genetiivi eri kielissä > Viro

Virossa genetiivillä ei ole varsinaista päätettä yksikössä. Historiallisesti viron genetiivillä on ollut pääte, joka on kuitenkin kulunut pois; ilmiö on osittain tapahtunut myös suomen puhekielessä. Jäljelle ovat jääneet vain vartalonmuutokset, kuten astevaihtelu, kestovaihtelu, jotka toimivat erottavana tekijänä nominatiivin ja partitiivin välillä. Monikossa pääte on -de tai -te.
Esimerkkejä:
pesa : pesa ’pesän’ pesade ’pesien’
õpetaja : õpetaja ’opettajan’ : õpetajate ’opettajien’
laps : lapse 'lapsen' : laste 'lasten'
üldine : üldise 'yleisen' : üldiste 'yleisten'
tähtis : tähtsa 'tärkeän' : tähtsate 'tärkeiden'.
Genetiivi eri kielissä > Englanti

Englannissa ei katsota olevan enää genetiiviä lainkaan, mutta genetiiviä vastaava sijamuodon kaltainen ilmiö on sanan loppuun lisättävä heittomerkki (’) ja pääte -s. Myös prepositiolla of saadaan aikaan genetiiviä vastaava rakenne.
Esimerkkejä:
Anne : Anne’s ’Annen’
Jack : Jack’s ’Jackin’
Delius : Delius’ ~ Delius's 'Deliusin'
boy : boy's 'pojan' : boys’ 'poikien'.
Genetiivi eri kielissä > Saksa

Saksassa genetiivin käyttö puhekielessä on harvinaistumassa, mutta kirjakielessä sijamuoto elää yhä voimakkaana. Puhekielessä genetiivi korvataan yleensä von-prepositiolla ja datiivilla. Genetiivimuotoinen sana tulee vasta pääsanan jälkeen.
Maskuliini- ja neutrisukuiset sanat:
der Wagen des Vaters 'isän auto'
die Farbe des Hauses 'talon väri'
Feminiinisukuiset ja monikkomuotoiset sanat:
die Jacke der Frau 'naisen takki'
die Kleider der Kinder 'lasten vaatteet'.
Kaikki etunimet saavat genetiivissä päätteen -s.
Monikas Buch 'Monikan kirja'
Uwes Haus 'Uwen talo'.
Genetiivi eri kielissä > Ruotsi

Ruotsin kielessä genetiivi muodostetaan yleensä s-päätteellä. Persoonapronomineilla on epäsäännölliset omistusmuodot paitsi persoonapronominilla han, jonka genetiivi muodostetaan säännöllisesti s-päätteellä.
Esimerkkejä:
pojke : pojkarnas 'poikien'
hus : husets 'talon'
han : hans 'hänen'.
Genetiivi eri kielissä > Unkari

Unkarin kielessä varsinaista genetiivimuotoa ei ole lainkaan, vaikka substantiivilla on enemmän taivutusmuotoja kuin suomessa. Sen sijaan unkari ilmaisee genetiivisyyttä omistustunnusten avulla:
ház 'talo' : a házam 'taloni' : a házad 'talosi' : a háza 'hänen talonsa; sen talo'
(Lähtökohtaisesti, joskaan ei läheskään kaikissa tilanteissa, omistustunnuksellisen sanan tai lausekkeen edellä käytetään määräistä artikkelia a/az.)
az én házam ’minun taloni’ (kirjaimellisesti ”minä taloni”)
a te házad ’sinun talosi’ (”sinä talosi”)
az ő háza ’hänen talonsa’ (”hän talonsa”)
Anna háza ’Annan talo’ (”Anna talonsa”)
a család háza ’perheen talo’ (”perhe talonsa”)
Etenkin pitkissä rakenteissa voidaan – tai tilanteesta riippuen jopa tulisi – käyttää datiivia (-nak/-nek) eräänlaisena genetiivin sijaispäätteenä:
Anna családjának a háza ’Annan perheen talo’ (”Anna perhee-nsä-lle talo-nsa”; esimerkki osoittaa samalla, että unkarissa omistusta merkitään tunnuksella, jonka paikka on ennen taivutuspäätettä, eikä suomen tapaan, päätteen jälkeen lisättävällä omistusliitteellä)
Suomalaisen korvaan osa yllä olevista rakenteista saattaa kuulostaa erehdyttävän akkusatiivisilta. Unkarissa sekaannuksen vaaraa ei kuitenkaan ole, koska akkusatiivi on merkittävä omalla päätteellään (-t) ja lisäksi artikkelien käyttäminen rajaa lausekkeita:
Edit a kocsiját adta el és a család a házát. ’Edit myi autonsa ja perhe talonsa.’ (”Edit autonsa myi ja perhe talonsa.”)
Selkeyden vuoksi mainittakoon: Esimerkkilauseen adta el ’myi’ on eriävän yhdysverbin elad ’myydä’ taivutusmuoto. Sanan kocsi ’vaunu, auto’ kanssa käytetään omistustunnuksen muotovarianttia -ja (kun taas useimmissa esimerkeissä ylempänä esiintyy variantti -a). Jos sanamuodon lopussa on a, aiheuttaa tunnuksen tai päätteen lisääminen useimmissa tapauksissa loppuvokaalin pitenemisen á:ksi – siis kocsija + -t → kocsiját ja háza + -t → házát. Vertaa myös ylempänä esiintyvä sana család ’perhe’ : családja : családját : családjának.
Genetiivi eri kielissä > Lajinimet ja latinan genetiivi

Eliölajien tieteellisissä nimissä suositellaan lajinimissä käytettävän latinan kielen genetiiviä kun laji nimetään jonkun henkilön mukaan. Esimerkkejä:
Margaret → margaretae, margaritae tai margarethae
Karl → karli tai caroli
Smith ja Smith → smitharum tai smithorum
Absoluuttinen genetiivi

Joissakin kielissä on olemassa myös absoluuttinen genetiivi eli irrallinen genetiivi, joka tunnetaan myös latinankielisellä nimellään genetivus absolutus. Siinä lauserakenne ei edellytä genetiivissä olevalta sanalta elimellistä yhteyttä pääsanaansa. Suomessa absoluuttisessa genetiivissä oleva sana on ulkoisesti saman näköinen kuin tavallisessakin genetiivissä, esimerkiksi englannissa taas ei.
Absoluuttinen genetiivi > Esimerkkejä > Suomi

Onko tuo koira sinun? Kyllä, minun se on.
Absoluuttinen genetiivi > Esimerkkejä > Englanti

Is that dog yours? Yes, it is mine.
Helatorstai

Giotto di Bondone: Kristuksen taivaaseenastuminen.
Kristuksen taivaaseenastumisen ikoni 1700-luvulta.
Helatorstai (< ruots. Helgetorsdag, ‘pyhä torstai’), toisinaan myös Kristuksen taivaaseenastumisen päivä (lat. Dies sanctus ascensionis Domini), on vuotuinen kristillinen juhla, jota vietetään 40. päivänä pääsiäisestä Jeesuksen taivaaseen­astumisen muistoksi. Taivaaseenastumisesta kerrotaan Apostolien tekojen ensimmäisessä luvussa sekä lyhyesti myös Markuksen ja Luukkaan evankeliumien lopussa. Useimmissa Euroopan maissa, mukaan lukien Suomessa, päivä on virallinen pyhäpäivä. Taustaltaan juhla on Suomessa esikristillinen.
Koska pääsiäisen ajankohta liikkuu, myös helatorstain päivämäärä vaihtelee. Se on useimmiten toukokuussa, harvoin kesäkuun alussa. Koska pääsiäinen on aina sunnuntaina, neljäskymmenes päivä siitä on aina torstai. Vuonna 2011 helatorstai oli vasta 2. kesäkuuta, kun vuonna 2012 se oli 17. toukokuuta ja vuonna 2013 jo 9. toukokuuta.
Suomessa helatorstai oli vuosina 1973–1991 siirrettynä edellisen viikon lauantaihin. Silloin sen nimenä oli suomeksikin Kristuksen taivaaseenastumisen päivä (joskus myös muodossa 'Kristuksen taivaaseenastumispäivä'). Ruotsiksi helatorstai on edelleen nimeltään vastaavasti Kristi himmelsfärdsdag.
»Minä lähetän teille sen, minkä Isäni on luvannut. Pysykää tässä kaupungissa, kunnes saatte varustukseksenne voiman korkeudesta. Jeesus vei opetuslapset ulos kaupungista, lähelle Betaniaa, ja siellä hän kohotti kätensä ja siunasi heidät. Siunatessaan hän erkani heistä, ja hänet otettiin ylös taivaaseen. He kumartuivat maahan asti ja osoittivat hänelle kunnioitustaan, ja sitten he riemua täynnä palasivat Jerusalemiin. He olivat alati temppelissä ja ylistivät Jumalaa.» 
(Evankeliumi Luukkaan mukaan)
Ajankohta

2020-luvulla helatorstai:
2020: 21. toukokuuta
2021: 13. toukokuuta
2022: 26. toukokuuta
2023: 18. toukokuuta
2024: 9. toukokuuta
2025: 29. toukokuuta
2026: 14. toukokuuta
2027: 6. toukokuuta
2028: 25. toukokuuta
2029: 10. toukokuuta
Ajankohta > Nimen helatorstai alkuperä

Useimmissa kielissä päivän nimi viittaa suoraan juhlan aiheeseen, Kristuksen taivaaseenastumiseen. Suomen kielessä sillä on kuitenkin perinteinen, alkujaan ruotsista lainattu nimi, jonka alkuosa hela viittaa ruotsin kielen pyhää tarkoittavaan sanaan helg. Sana helatorstai on saatu muinaisruotsin sanasta helghathorsdagh, joka merkitsee pyhää torstaita. Suomessa helatorstai oli vielä 1800-luvulla yksi tärkeimmistä juhlapäivistä. Vanhassa maatalouskulttuurissa edeltävän sunnuntain, rukoussunnuntain, ja helatorstain välisinä päivinä, kanttaanpyhinä, kuljettiin kulkueina pelloilla rukoilemassa hyvää satoa. Vanhan kansansanonnan mukaan päivä oli niin pyhä, ettei silloin ruohokaan kasva.
Ajankohta > Helatorstain pakanallinen historia

Pakanuuden ajalta periytyvä hela on kevään juhla, joka ajoittuu kylvökauden alkuun, ja sitä vietetään, jotta jumalat olisivat suosiollisia ja antaisivat hyvän sadon. Hämeessä, Satakunnassa ja Uudellamaalla sytytettiin entisaikaan helatorstain aattona aukeille paikoille kokkoja eli helavalkeita. Karja ajettiin tulien läpi laitumelle karjatautien ehkäisemiseksi. Aukeille paikoille sytytettiin helatorstain aattona kokkoja eli helavalkeita. Tavat ovat yhä paikoin elossa. Simaa juodaan, käydään lemmensaunassa ja tehdään lemmentaikoja. Nuoret myös tanssivat kokoilla.[lähde? ] Helajuhlissa saatettiin esiintyä myös harkitsemattoman ja epävirallisen vallattomasti, olihan kevät riemun aikaa pitkän talven jälkeen.
Ajankohta > Helatorstai muualla maailmassa

Helatorstai on julkinen vapaapäivä 
Alankomaissa, Belgiassa, Haitissa, Indonesiassa, Islannissa, Itävallassa, Kolumbiassa, Liechtensteinissa, Luxemburgissa, Madagaskarilla, Namibiassa, Norjassa, Ranskassa, Ruotsissa, Saksassa, Sveitsissä, Tanskassa ja Vanuatussa.
Aiheesta muualla

Wikimedia Commonsissa on kuvia tai muita tiedostoja aiheesta .
Helatorstai – Herran taivaaseen astuminen / Ortodoksi.net
Helatorstai Suomen ev-lut kirkon evankeliumikirjassa (Arkistoitu – Internet Archive)
Suomen evankelis-luterilaisen kirkon kirkkovuosi
adventti | 
joulu | 
uusivuosi |
loppiainen |
kynttilänpäivä |
laskiainen |
Marian ilmestyspäivä |
palmusunnuntai |
kiirastorstai |
pitkäperjantai |
pääsiäinen |
helatorstai

helluntai |
Pyhän Kolminaisuuden päivä |
juhannus |
apostolien päivä |
kirkastussunnuntai |
mikkelinpäivä |
reformaation päivä |
pyhäinpäivä |
tuomiosunnuntai
Ortodoksisen kirkon kirkkovuosi
Jumalansynnyttäjän Neitseen Marian syntymä | 
Kunniallisen ja eläväksi tekevän Ristin ylentäminen | 
Jumalansynnyttäjän Neitseen Marian temppeliin tuominen |
Herramme Jeesuksen Kristuksen syntymä |
Teofania (loppiainen) |
Herramme Jeesuksen Kristuksen temppeliin tuominen |
Jumalansynnyttäjän Neitseen Marian ilmestys |
Herran ratsastus Jerusalemiin |
Herran Pääsiäinen, Kristuksen ylösnouseminen |
Herran taivaaseen astuminen |
Pyhän Kolminaisuuden päivä |
Herramme Jeesuksen Kristuksen kirkastuminen |
Jumalansynnyttäjän Neitseen Marian kuolonuneen nukkuminen
Super Mario Bros. 2

| Super Mario Bros>  2 |
| --- | --- |

Kehittäjä:  Nintendo
Julkaisija:  Nintendo
Jakelija:  Nintendo eShop
Ohjaaja:  Kensuke Tanabe
Tuottaja:  Shigeru Miyamoto
Säveltäjä:  Kōji Kondō
Pelisarja:  Super Mario
Julkaistu:  1988
Lajityyppi:  tasohyppely
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 0 
Alusta:  Nintendo Entertainment System / Famicom, Super Nintendo Entertainment System, Game Boy Advance, Wii (Virtual Console)
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Super Mario Bros. 2 on Nintendon kehittämä ja alun perin 1988 Nintendo Entertainment System -pelikonsolille julkaisema Mario-tasohyppelypelisarjan videopeli.